section_heading: Povijest
paragraph_text: Klub je osnovan 1896. godine kao VfB Leipzig. Nakon završetka Drugog svjetskog rata klub su, kao i većinu drugih organizacija u Njemačkoj, rasformirale savezničke vlasti. Godine 1946. mijenja ime u SG Probstheida. Nakon toga je kratko igrao pod imenima BSG Erich Zeigner Probstheida i BSG Einheit Leipzig Ost, prije nego što se 1954. godine spojio sa SC Rotation Leipzig. 1963. godine SC Rotation Lepzig i SC Lokomotive Leipzig su spojeni i osnovan je novi klub SC Leipzig.